Duchoň, Daniel, poslanec NR SR (2012-05-03):
Vážený pán predseda Národnej rady Slovenskej republiky, vážený pán predseda vlády Slovenskej republiky, vážení členovia vlády Slovenskej republiky, vážené pani poslankyne, vážení páni poslanci, dovoľte mi, aby som ako spoločný spravodajca výboru predniesol správu o výsledku prerokovania Programového vyhlásenia vlády Slovenskej republiky so žiadosťou o vyslovenie dôvery vláde (tlač 37) vo výboroch Národnej rady Slovenskej republiky. Programové vyhlásenie vlády Slovenskej republiky so žiadosťou o vyslovenie dôvery vláde (tlač 37) predložila vláda Slovenskej republiky Národnej rade Slovenskej republiky v súlade s čl. 113 Ústavy Slovenskej republiky. I. Predseda vlády Robert Fico predniesol Programové vyhlásenie vlády Slovenskej republiky so žiadosťou o vyslovenie dôvery vláde na rokovaní Národnej rady Slovenskej republiky dňa 2. mája 2012 s tým, že schôdza Národnej rady Slovenskej republiky bola prerušená do 3. mája 2012. Počas tohto obdobia zasadali výbory Národnej rady Slovenskej republiky. Programové vyhlásenie vlády Slovenskej republiky so žiadosťou o vyslovenie dôvery vláde bolo doručené v písomnej forme poslancom Národnej rady Slovenskej republiky pred 2. schôdzou Národnej rady Slovenskej republiky ako tlač 37. Predseda Národnej rady Slovenskej republiky svojím rozhodnutím č. 35 zo dňa 27. apríla 2012 pridelil podľa § 107 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Programové vyhlásenie vlády Slovenskej republiky so žiadosťou o vyslovenie dôvery vláde (tlač 37) všetkým výborom okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu na prerokovanie do 3. mája 2012. Ide o tieto výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie, Výbor Národnej rady pre verejnú správu a regionálny rozvoj, Výbor Národnej rady pre sociálne veci, Výbor Národnej rady pre zdravotníctvo, Výbor Národnej rady pre obranu a bezpečnosť, Zahraničný výbor Národnej rady, Výbor Národnej rady pre vzdelávanie, vedu, mládež a šport, Výbor Národnej rady pre kultúru a médiá, Výbor Národnej rady pre ľudské práva a národnostné menšiny a Výbor Národnej rady pre európske záležitosti. Predseda Národnej rady Slovenskej republiky súčasne určil ako gestorský Výbor Národnej rady Slovenskej republiky pre financie a rozpočet, ktorý na základe uznesení výborov predloží na schôdzu Národnej rady Slovenskej republiky správu o prerokovaní Programového vyhlásenia vlády Slovenskej republiky so žiadosťou o vyslovenie dôvery vláde (tlač 37a) vo výboroch a návrhy z rozpravy ako podklady na prijatie uznesenia Národnej rady Slovenskej republiky. Programové vyhlásenie vlády Slovenskej republiky so žiadosťou o vyslovenie dôvery vláde (tlač 37) prerokovali v stanovenom termíne všetky určené výbory Národnej rady Slovenskej republiky. II. Výbory vyslovili súhlas s predloženým Programovým vyhlásením vlády Slovenskej republiky so žiadosťou o vyslovenie dôvery vláde (tlač 37) a odporučili Národnej rade Slovenskej republiky Programové vyhlásenie vlády Slovenskej republiky schváliť a vysloviť dôveru vláde Slovenskej republiky. 1. Prijali platné uznesenia: Výbor Národnej rady pre financie a rozpočet uznesenie č. 5 z 3. mája 2012, Ústavnoprávny výbor Národnej rady uznesenie č. 4 z 2. mája 2012, Výbor Národnej rady pre hospodárske záležitosti uznesenie č. 3 z 3. mája 2012, Výbor Národnej rady pre pôdohospodárstvo a životné prostredie uznesenie č. 3 z 3. mája 2012, Výbor Národnej rady pre verejnú správu a regionálny rozvoj uznesenie č. 3 z 2. mája 2012, Výbor Národnej rady pre sociálne veci uznesenie č. 3 z 2. mája 2012, Výbor Národnej rady pre zdravotníctvo uznesenie č. 3 z 2. mája 2012, Výbor Národnej rady pre obranu a bezpečnosť uznesenie č. 3 z 2. mája 2012, Zahraničný výbor Národnej rady uznesenie č. 3 z 3. mája 2012, Výbor Národnej rady pre vzdelávanie, vedu, mládež a šport uznesenie č. 4 z 3. mája 2012, Výbor Národnej rady pre kultúru a médiá uznesenie č. 3 z 2. mája 2012, Výbor Národnej rady pre európske záležitosti uznesenie č. 3 z 3. mája 2012 a Výbor NR SR pre ľudské práva a národnostné menšiny, uznesenie č. 5 z 2. mája 2012. III. Gestorský výbor na základe uznesení výborov k Programovému vyhláseniu vlády Slovenskej republiky so žiadosťou o vyslovenie dôvery vláde (tlač 37) odporúča Národnej rade Slovenskej republiky podľa čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky 1. schváliť Programové vyhlásenie vlády Slovenskej republiky, 2. vysloviť dôveru vláde Slovenskej republiky. IV. Predmetná správa výborov Národnej rady Slovenskej republiky k Programovému vyhláseniu vlády Slovenskej republiky so žiadosťou o vyslovenie dôvery vláde (tlač 37a) bola schválená uznesením gestorského výboru č.10 z 3. mája 2012. Výbor určil poslanca Daniela Duchoňa a Ladislava Kamenického za spoločných spravodajcov výborov. Zároveň ich poveril po prvé predložiť a predniesť správu výborov na schôdzi Národnej rady Slovenskej republiky, po druhé navrhnúť Národnej rade Slovenskej republiky postup pri hlasovaní o návrhoch, ktoré vyplynuli z rozpravy, a hlasovať o Programovom vyhlásení vlády Slovenskej republiky so žiadosťou o vyslovenie dôvery vláde ihneď po ukončení rozpravy k nemu. Návrh uznesenia Národnej rady Slovenskej republiky je súčasťou tejto správy. Pán predseda Národnej rady, skončil som, otvorte, prosím, rozpravu.